Nafarroako Parlamentuko Mahaiak, 2023ko irailaren 4an egindako bilkuran, erabaki hau hartu zuen, besteak beste:

Nafarroako Parlamentuko Erregelamenduaren 235. artikuluan ezarritakoari jarraikiz, Espainiako Konstituzioaren 69.5 artikuluari eta Nafarroako Foru Eraentza Berrezarri eta Hobetzeari buruzko Lege Organikoaren 12 artikuluari dagokienez, honako hau ERABAKI DA:

**1.** Eledunen Batzarrarekin ados jarrita, Nafarroako Foru Komunitateari dagokion senatari-kopurua batekoa dela finkatzea. Senatari hori hautatzeko prozedura Nafarroako Parlamentuko Erregelamenduaren 235. artikuluan ezarritakoa izanen da.

**2.** Nafarroako Foru Komunitatearen senatari izateko hautagaiak aurkezteko epea finkatzea, eta **epe hori 2023ko irailaren 14an bukatuko dela, 14:00etan**.

**3.** Hautagai bakoitza aurkezteko idazkiarekin batera, zeina hautagaitza aurkeztu duen talde parlamentarioaren edo foru parlamentarien elkartearen ordezkariak sinatua egonen baita, beste agiri hauek aurkeztu beharko dira: hautagaitza onartzearen adierazpena; Hauteskunde-araubide Orokorraren Lege Organikoaren 6. eta 154. artikuluetako hautaezintasun-arrazoirik ez dagoela dioen zinpeko adierazpena; hautesle-erroldan dagoela dioen ziurtagiria, eta hautagaia Nafarroako udalen batean erroldatuta dagoela dioen ziurtagiria.

**4.** Erabaki hau talde parlamentarioetako eta foru parlamentarien elkarteetako eledunei jakinaraztea, eta Nafarroako Parlamentuko Aldizkari Ofizialean argitara dadin agintzea.

Iruñean, 2023ko irailaren 4an

Lehendakaria: Unai Hualde Iglesias